ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006006
ขอให้แก้ไขปัญหาการตั้งวางสิ่งของกีดขวางการจราจรและใช้ประโยชน์ส่วนบุคคลบนถนนสาธารณะ บริเวณหน้าบ้าน (ไม่ทราบเลขที่) ซอยเอกชัย 33 (ซอยวาสนา) แขวงบางขุนเทียน เขตจอมทอง กรุงเทพมหานคร จุดสังเกตเข้าไปในซอยเอกชัย 33 (ซอยวาสนา) จนเกือบสุดซอย มีลักษณะเหมือนซอยตัน มีสะพานข้ามไปฝั่งพระราม 2 ใกล้กับแมนชั่นตาเชียร บ้านหลังดังกล่าวตั้งอยู่ตรงข้ามกับเสาไฟฟ้าต้นที่ ท26 ก่อนถึงสะพานข้ามไปฝั่งพระราม 2 เนื่องจากพบเห็นคู่สามีภรรยา โดยภรรยา (ไม่ทราบชื่อและนามสกุล) เพศหญิง อายุ 60 กว่าปี รูปร่างอ้วนเตี้ย ผิวแทน สูงประมาณ 155 เซนติเมตร และสามี (ไม่ทราบชื่อและนามสกุล) อายุ 65-67 ปี รูปร่างเตี้ย ผิวขาว ได้นำสิ่งของตั้งวางบนผิวการจราจร ต้นไม้ รวมไปถึงทำกับข้าว ซักผ้า นำสุนัขมานั่งบนผิวการจราจร ตั้งโต๊ะสนทนาคุยกัน ผู้ร้องเห็นว่า คู่สามีภรรยามีบ้านแต่กลับปิดไว้ ภรรยาไม่ได้ประกอบอาชีพอื่นใด ทราบว่าเก็บเงินค่าเช่า แต่มาใช้ชีวิตประจำวันบนถนนสาธารณะประจำทุกวัน ช่วงเวลาที่พบเห็นตลอดเวลากลางวัน สามารถพบเห็นการทำกิจกรรมต่างๆ ได้ชัดเจนเวลา 16.00-17.00 น. ส่วนสามีออกไปทำงาน ส่วนนอกเวลางานก็มานั่งเล่นใช้ชีวิตประจำวันบนถนนสาธารณะเช่นกัน แต่จะยกเว้นในวันพุธ เพราะเทศกิจจะลงพื้นที่ประมาณ 09.00 น. กว่าๆ หากพ้นเวลา 12.00 น. ภรรยาก็จะมาใช้ชีวิตประจำวันบนถนนสาธารณะเช่นเดิม เบื้องต้นได้แจ้งไปยังสำนักงานเขตจอมทอง หลังจากแจ้งเรื่องทุกครั้งมีการจัดสรรเจ้าหน้าที่ที่เกี่ยวข้องลงพื้นที่ทุกครั้ง มาประมาณ 4-5 ครั้ง มีการแก้ไขปัญหาในการยกต้นไม้ออกไปแล้วบางส่วน ซึ่งจะมีต้นกะท้อนใหญ่ในพื้นที่ที่สร้างความเดือดร้อนแก่ประชาชนในพื้นที่ด้วย และเมื่อหลังจากที่เจ้าหน้าที่ที่เกี่ยวข้องจากสำนักงานเขตจอมทองเดินทางกลับ คู่สามีภรรยาก็กลับมามีพฤติกรรมเดิมซ้ำๆ ตั้งวางสิ่งของกีดขวางการจราจรและใช้ประโยชน์ส่วนบุคคลบนถนนสาธารณะเช่นเดิม การสัญจรของรถในพื้นที่ไม่สะดวกเพราะเป็นการกีดขวาง เมื่อมีเหตุจำเป็นในการเรียกรถพยาบาล ก็เข้าไปในพื้นที่ได้ยาก ประชาชนในพื้นที่ไม่กล้าร้องเรียนเกรงจะมีข้อพิพาท เพราะคู่สามีภรรยามีพฤติกรรมอาฆาต หากทราบว่าบุคคลใดร้องเรียนอาจเกิดปัญหาตามมา ประสบปัญหามาประมาณ 5 ปี ผู้ร้องจึงขอให้หน่วยงานที่เกี่ยวข้องได้แก้ไขปัญหาการใช้ตั้งวางสิ่งของกีดขวางการจราจรและใช้ประโยชน์ส่วนบุคคลบนถนนสาธารณะ โดยการบังคับใช้กฎหมายและการลงโทษต่อผู้กระทำผิดอย่างเด็ดขาด เพื่อมิให้เกิดการกระทำผิดซ้ำ 
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata